Lale Muldur
Lale Muldur (1956, Aydın), helbestevan û nivîskareke tirk e.

Hîndekariya xwe ya Lîseyê li Koleja Robertê dike. Bi bûrsa helbeste diçe Floransaya Îtalyayê. Di 1977an de diçe Îngiltere û ji Zanîngeha Manchesterê ji beşa Aborîyê lîsans werdigre. Di sala 1983an de bi wênesazê belçîkî Patrick Jacquart re dizewice û diçe Brukselê. Di 1986an de vedigere Tirkiyeyê.

Neqîneyek ji helbestên wê bi navê "Water Music" li Dûblînê hate weşandin. Helbestên ku li ser wêneyên wênesazê fransî Colette Deblé nivîsandibû ji aliyê Enstîtuya Fransayê li bin navê "Keça Baranê Wiha Dibêje" hat weşandin.

Nuha li Stenbolê dijî.

Berhemên wê

Helbest 
 Uzak Fırtına (1988) 
 Voyıcır II (Bi Ahmet Güntan re, 1990) 
 Seriler Kitabı (1991)
 Kuzey Defterleri (1992) 
 Buhurumeryem (1993) 
 Divanü Lügat-it-Türk (1998)
 Saatler/Geyikler (2001)
 Ultrazon'da Ultrason (2006)
 Güneş Tutulması 1999( 2008 ) 
 Medine Ve Kavun Likörü (Bi Seyhan Özdamar re, 2009 )

Cerib 
 Haller Leyla (2006)

Roman 
 Bizansiyya 2007.

Helbestek Ji Lale MULDUR

DESTÎNA

Şevîdin dema tu di xew de bûy

min navê te pispisand

û çîrokên hêwilnak

yên ajalan têgihand

Şevîdin dema tu di xew de bûy

min av da kulîlkan

Şevîdin dema tu di xew de bûy

dilê min wek stêrkekê

bi te ve hat grêdan 

herê ji ber vê 

tenê ji ber vê

navekî nû min da te:

Destîna

bêçare tu wiha

li quncikekê razêy jî nuha

herê ji ber vê

tenê ji ber vê

ji ber ku nêzîkî mirinêyiy

ji jiyanê pirtir,

ji ber ku hewqas 

tahlkirine dilê te

ez'ê va 

raza jiyana xwe bidim te

Destîna

Lale Muldur

Werger : Dûrzan Cîrano

Çavkanî 

Helbestvanên tirk
Jidayikbûn 1956
Mirovên zindî